正宫・塞鸿秋
作者：郑光祖
朝代：元

paragraphs: 门前五柳江侵路，庄儿紧靠白苹渡。
除彭泽县令无心做，渊明老子达时务。
频将浊酒沽，识破兴亡数，醉时节笑捻着黄花去。
雨余梨雪开香玉，风和柳线摇新绿。
日融桃锦堆红树，烟迷苔色铺青褥。
王维旧画图，杜甫新诗句。
怎相逢不饮空归去。
金谷园那得三生富，铁门限枉作千年妒。
汨罗江空把三闾污，北邙山谁是千钟禄？想应陶令杯，不到刘伶墓。
怎相逢不饮空归去。